16. ΑΠΟΦΑΣΙΣ ΥΠΟΥΡΓΟΥ ΚΟΙΝΩΝΙΚΩΝ ΥΠΗΡΕΣΙΩΝ Αριθ.103/5717 της 8/25 Ιαν. 1974 (ΦΕΚ Β' 74) Περί αυξήσεως των υπό του Ταμείου Προνοίας και Επικουρικής Ασφαλίσεως Προσωπικού Ιπποδρομιών παρεχομένων συντάξεων εις τους Επικουρικώς συνταξιούχους αυτού. Έχοντες υπ' όψιν: α)Τας διατάξεις της παρ. 4 του άρθρ. 1 του Ν.Δ. 4577/66" περί τροποποιήσεως και συμπληρώσεως της Νομοθεσίας περί Κοινωνικής Ασφαλίσεως και άλλων τινών διατάξεων". β)Τας διατάξεις του άρθρ. 42 του υπ' αριθ. 175/73 N.Δ/τος "περί Υπουργικού Συμβουλίου και Υπουργείων" τεθέντος εν ισχύϊ δια του υπ' αριθ. 396/73 Π.Δ/τος. γ)Γνώμην του Διοικητικού Συμβουλίου του Ταμείου Προνοίας και Επικουρικής Ασφαλίσεως Προσωπικού Ιπποδρομιών, ληφθείσαν κατά την υπ' αριθ. 1325/19-4-73 συνεδρίασιν αυτού, αποφασίζομεν:  Από 1ης Νοεμ. 1973 αυξάνονται αι υπό του Ταμείου και Επικουρικής Ασφαλίσεως Προσωπικού Ιπποδρομιών καταβαλλόμεναι συντάξεις εις τους επικουρικώς συνταξιούχους, κατά ποσοστόν αναλόγως του έτους συνταξιοδοτήσεως και μέχρι της 31-12-70 ως ακολούθως: α)Συντάξεις ων η έναρξις εμπίπτει εις το χρονικόν διάστημα μέχρι 31-12-68 κατά ποσοστόν 20 %. β)Συντάξεις ων η έναρξις εμπίπτει εντός του έτους 1969 κατά ποσοστόν 15 %. γ)Συντάξεις ων η έναρξις εμπίπτει εντός του έτους 1970 κατά ποσοστόν 10 %. Η παρούσα δημοσιευθήτω δια της Εφημερίδος της Κυβερνήσεως. 